Po Prokopiju se je Teudis med svojim guvernerstvom poročil s Španko, ki je "bila iz premožne hiše in ni imela samo velikega bogastva, temveč tudi veliko posestvo v Španiji". Z njenim bogastvom je lahko Teudis zbral zasebno vojsko z dva tisoč možmi, kar ga je dejansko osamosvojilo od Teoderikove oblasti. Teoderik proti njemu ni ukrepal. Eden od razlogov za to je bil, da bi Franki, ki so v bitki pri Vouilléju ubili vizigotskega kralja Alarika, imel izgovor, da začnejo novo vojno. Drug razlog je bil, da je Teudis previdno spoštoval ukaze svojega kralja in mu nikoli ni pozabil plačati letnega davka.